Gandhi Jayanti के मौके पर सलमान खान ने फैन्स को दिया ये खास मैसेज, Video हुआ वायरल  
सलमान खान ने फैन्स को दिया खास संदेश
गांधी जयंती पर सलमान खान ने दिया फैन्स को मैसेज
वायरल हुआ वीडियो
भारत के राष्ट्रपिता महात्मा गांधी (Mahatma Gandhi) जी की आज 150 वीं जयंती (Mahatma Gandhi 150th Jayanti) है. इस मौके पर बॉलीवुड के 'दबंग' यानी सलमान खान (Salman Khan) ने अपने फैन्स को एक खास मैसेज दिया है, जिसका वीडियो सोशल मीडिया पर जमकर वायरल हो रहा है. इस वीडियो में सलमान देशवासियों को स्वच्छता (Swawch Bharat Abhiyaan) के साथ-साथ फिट रहने की भी सलाह दे रहे हैं. सोशल मीडिया पर जमकर वायरल हो रहे इस वीडियो को सलमान खान ने अपने इंस्टाग्राम एकाउंट से शेयर किया है. इस वीडियो में सलमान खान कह रहे हैं, 'तो 2 अक्टूबर को है गांधी जयंती (Gandhi Jayanti), गांधी जयंती धूमधाम से मनाए.'
#GandhiJayanti k is mauke pe, Bhai ne bola aapko message dene ko... aur Chulbul Pandey is ready! #PMOIndia @kiren.rijiju
A post shared by  Chulbul Pandey (@beingsalmankhan) on Oct 1, 2019 at 11:33am PDT
सलमान खान (Salman Khan) ने आगे कहा, 'क्योंकि महात्मा गांधी, देश के राष्ट्रपिता हैं और उसके साथ थोड़ा-सा, थोड़ा-सा क्यों, बहुत ज्यादा फिट इंडिया पर ध्यान दें और भारत को स्वच्छ रखें. इसका मतलब स्वच्छ भारत, स्वच्छ भारतीय, फिट इंडिया (Fit India Movement) और फिट इंडियन्स.' सलमान खान के इस वीडियो पर उनके फैन्स भी खूब कमेंट कर रहे हैं.
अपने इस वीडियो को इंस्टाग्राम एकाउंट पर शेयर करते हुए सलमान खान (Salman Khan) ने कैप्शन में लिखा, 'गांधी जयंती (Gandhi Jayanti) के इस मौके पर, भाई ने बोला आपको मैसेज देने को...और चुलबुल पांडे तैयार हैं.' बता दें सलमान खान (Salman Khan) की अपनी मोस्ट अवेटेड फिल्म 'दबंग 3 (Dabangg 3)' 20 दिसंबर को रिलीज होगी. इस फिल्म को प्रभुदेवा डायरेक्ट कर रहे हैं. सोनाक्षी सिन्हा और सलमान खान स्टारर ये फिल्म इसी साल दिसंबर में रिलीज होनी है. इस फिल्म में साउथ के स्टार किच्चा सुदीप (Kichcha Sudeep) विलेन की भूमिका निभाएंगे.